Jy kan die kaartjies koop, maar vandag wys handwerk-ghoeroe Marlize Lotz hoe om jou eie te maak. Hulle is boonop dié wat gewoonlik die meeste aandag lok.
'n Oulike idee is om jou eie vorms uit dik karton te sny of plakboekvorms te gebruik wat jy met swartbordverf verf om die gevoel van 'n klein swartbord te gee.
Sodra die verf goed droog is, kan jy jou gaste se name met wit bordkryt of 'n wit potlood daarop aandui. Gebruik dan die alkantkleefband om jou naamkaartjies op 'n mooi stukkie lint, plekmatjie of sommer 'n wynglas aan te bring.